OpenLLM-France/wikimedia huggingface dataset:
# Cleòpatra (pel·lícula)

«Cleòpatra» té aquests significats:
* Cleopatra (pel·lícula de 1912)
* Cleopatra (pel·lícula de 1917)
* Cleopatra (pel·lícula de 1920)
* Cleopatra (pel·lícula de 1934)
* Cleòpatra (pel·lícula de 1963), pel·lícula anglesa dirigida l'any 1963 per Joseph L Mankiewicz
* Cleopatra (pel·lícula de 1999)
* Cleopatra (pel·lícula de 2003), film argentí
Viccionari
# M2M

M2M (acrònim anglès de Màquina a Màquina) es refereix a comunicacions directes entre dues màquines i en qualsevol tipus de canal amb cables o sense fils. Tant poden ser comunicacions d'instrumentació de sensors diversos a comunicacions industrials de tota classe de sectors.
Inicialment tota la comunicació passava per grans ordinadors, després es van convertir en ordinadors personals i avui en dia mercès a les xarxes internet i les comunicacions IP, les comunicacions M2M han esdevingut senzilles i de baix consum energètic (per exemple la internet de les coses).

## Aplicacions

* Comunicació entre procesos industrials
* Aplicació en telemedicina (lectura de sensors biològics remots).
* Sistemes de vigilància i seguretat domèstica i professional.
* Sistema de lectura de comptadors de serveis com electricitat, gas, aigua, etc
* Sector automotriu : comunicacions dintre del vehicle i entre vehicles.

## Iniciatives de codi obert

* Eclipse és un entorn de programació obert i permet entre moltes altres coses crear comunicacions M2M.
* ITU-T és l'organisme especialitzat de les Nacions Unides encarregat de regular les telecomunicacions
* 3GPP és una col·laboració de grups d'associacions de telecomunicacions, coneguts com a Membres Organitzatius.
* Weightless és un estàndard que utilitza els espais blancs o buits en l'espectre de tv.
* XMPP (Jabber) és un protocol lliure de missatgeria instantània d'especificacions obertes basat en XML
* OASIS MQTT és un protocol de missatgeria publish-subscribe basat en el protocol TCP/IP
* Open Mobile Alliance (OMA_LWM2M) és una organització que desenvolupa estàndards oberts per a la indústria de telefonia mòbil.
* RPMA (Ingenu) és un protocol de comunicació entre dispositius sense fils per a crear xarxes Xarxa d'Àrea Personal (WPAN)
* Industrial Internet Consortium

## Vegeu també

* LWM2M: és un protocol obert i de baixa complexitat per a la gestió de dispositius IoT o M2M.

## Referències

* ↑ «What is machine-to-machine (M2M)? - Definition from WhatIs.com» (en anglès). IoT Agenda, 21-04-2017.
* ↑ «What is the difference between M2M and IoT? | Welcome to The IoT World of Telefónica» (en anglès). iot.telefonica.com. Arxivat de l'original el 2017-04-22. [Consulta: 21 abril 2017].
* ↑ Ray, Brian «What is M2M?» (en anglès). www.link-labs.com.
# Epinephelus latifasciatus

Epinephelus latifasciatus és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 137 cm de longitud total.

## Distribució geogràfica

Es troba al Mar Roig, Golf Pèrsic, Golf d'Oman, el Pakistan, l'Índia, Vietnam, Hong Kong, Xina, Corea, sud del Japó, Taiwan i el nord-oest d'Austràlia.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 FishBase (anglès)

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# OPM

OPM té els següents significats:
* Organització Primer de Març, moviment clandestí d'oposició al règim d'Alfredo Stroessner al Paraguai
* Moviment Papua Lliure (del seu nom en indonesi Organisasi Papua Merdeka), moviment independentista de Papua Occidental
* Official PlayStation Magazine, revista de videojocs especialitzada en productes per a PlayStation
* Orientations of Proteins in Membranes, base de dades que proporciona les posicions de les proteïnes de membrana a la bicapa lipídica
* Osteoporosi postmenopàusica, forma d'osteoporosi relacionada amb la menopausa femenina
# Benimagrell

Benimagrell és un barri del municipi de Sant Joan d'Alacant, a la comarca de l'Alacantí (País Valencià).

## Història

El nom de Benimagrell remet al seu origen àrab quan era alqueria musulmana.
Benimagrell guarda les característiques urbanístiques i arquitectòniques d'una típica ciutat agrícola de l'Horta d'Alacant. L'ermita de Sant Roc és la més antiga de tota la població i és d'estil gòtic amb les seues voltes ogivals i els seus arcs de creueria; en un dels quals encara es pot veure un medalló amb l'escut del Rei Don Jaume I El Conqueridor. Els atacs pirates del segle xvi, i en concret el sanguinari episodi del pirata Dragut, van obligar a la construcció de diverses torres de guaita per a defensar i avisar dels atacs barbarescos.
En 1593, Sant Joan i Benimagrell van adquirir la categoria d'Universitat, pas intermedi cap a la segregació del municipi d'Alacant. No obstant això, van tornar a ser absorbits per la capital alacantina en 1619 pel "Tractat d'Agregació i Concòrdia", segons sembla davant la incapacitat econòmica per a afrontar les despeses de construcció del pantà de Tibi.
En 1779 la població va quedar amb el nom jurídic de Sant Joan d'Alacant en tornar a separar-se'n de la ciutat d'Alacant, mentre que l'antiga alqueria de Benimagrell va quedar com a nucli urbà vinculat al nou municipi.

## Referències

* ↑ Epalza, Míkel de «Nota sobre Benimagrell, antropónimo árabe-latino del siglo XIII y topónimo actual de Alicante» (en castellà). Anales de la Universidad de Alicante. Historia Medieval, 9, 15-12-1993, pàg. 53–67. DOI: 10.14198/medieval.1992-1993.9.04. ISSN: 2695-9747.
* ↑ S.L, EDICIONES PLAZA. «Orígenes de los municipios de Mutxamel y Sant Joan d’Alacant» (en castellà). [Consulta: 27 desembre 2022].
* 1 2 «SANT JOAN D'ALACANT». [Consulta: 27 desembre 2022].
# Cleòpatra (pel·lícula de 1963)

Cleopatra és una pel·lícula anglesa dirigida l'any 1963 per Joseph L. Mankiewicz. Ha estat doblada al català.

## Repartiment

* Elizabeth Taylor: Cleòpatra
* Richard Burton: Marc Antoni
* Rex Harrison: Juli Cèsar
* Roddy McDowall: Octavi
* Pamela Brown: la gran Sacerdotessa
* Hume Cronyn: Sosígen
* Martin Benson: Ramos
* Andrew Keir: Agrippa
* Martin Landau: Rufio
* Kenneth Haigh: Brutus
* Michael Gwynn: Cimber
* Andrew Faulds: Canidius

## Producció

Aquest film va néixer com un modest projecte de la Twentieth Century Fox. L'estiu de 1958 el cap dels estudis era Spiros Skouras, que va pensar que Joan Collins podia fer el paper de Cleopatra, però el productor Walter Wanger el va convèncer perquè li donés el paper a Elizabeth Taylor, que va acceptar el paper per un milió de dòlars, més el 10% dels beneficis. La direcció va recaure en Rouben Mamoulian, responsable de la Marca del Zorro i Blood and Sand. Amb un pressupost de quatre milions de dòlars, el rodatge de Cleopatra va començar el 30 de setembre de 1960 en els estudis anglesos de Pinewood. Un mes després, Elizabeth va ser ingressada en un hospital per una pneumònia. Per acabar-ho d'adobar, el director va presentar la seva dimissió sense donar raons clares. El va substiutir Joseph L. Mankiewicz, autor de Tot sobre Eva, el febrer de 1961. L'actriu es va reincorporar, però va tornar a recaure. Mankiewicz va decidir que el clima de Londres no era per ella i els productors van acceptar seguir el rodatge a Roma, aprofitant la construcció de nous decorats a Cinecittà.

## Premis i nominacions
### Premis

* 1964: Oscar a la millor fotografia per Leon Shamroy
* 1964: Oscar a la millor direcció artística per John DeCuir, Jack Martin Smith, Hilyard M. Brown, Herman A. Blumenthal, Elven Webb, Maurice Pelling, Boris Juraga, Walter M. Scott, Paul S. Fox i Ray Moyer
* 1964: Oscar al millor vestuari per Irene Sharaff, Vittorio Nino Novarese i Renié
* 1964: Oscar als millors efectes visuals per Emil Kosa Jr.

### Nominacions

* 1964: Oscar a la millor pel·lícula
* 1964: Oscar al millor actor per Rex Harrison
* 1964: Oscar al millor so per James Corcoran i Fred Hynes
* 1964: Oscar al millor muntatge per Dorothy Spencer
* 1964: Oscar a la millor banda sonora per Alex North
* 1964: Globus d'Or a la millor pel·lícula dramàtica
* 1964: Globus d'Or al millor director per Joseph L. Mankiewicz
* 1964: Globus d'Or al millor actor dramàtic per Rex Harrison
* 1964: Globus d'Or al millor actor secundari per Roddy McDowall
* 1964: Grammy a la millor banda sonora original per pel·lícula o televisió per Alex North

## Referències

* ↑ «Cleopatra». The New York Times.
* ↑ esadir.cat. Cleopatra. esadir.cat.

## Enllaços externs

* El rodatge de "Cleòpatra" al programa "En guàrdia!" de Catalunya Ràdio
Viccionari
# Marietta Slomka

Marietta Slomka (Colònia, 20 d'abril de 1969) és una periodista i moderadora de televisió alemanya. El seu pare era fill de la Prússia Oriental i la seva mare, de Colònia.

## Biografia

Després d'acabar el batxillerat el 1988 al Liceu Kreuzgasse de Colònia, Slomka va estudiar Economia i Política Internacional a la Universitat de Colònia i a la Universitat de Kent en Canterbury, Anglaterra. Des del 1991 fins al 1996 va treballar com a periodista independent per a la revista Medienspiegel a l'Institut d'Economia Alemanya en Colònia i des del 1994 fins al 1996, a la Kölnische Rundschau (Ràdio i Televisió de Colònia). Després va treballar per la Deutsche Welle a Bonn, Colònia i Brussel·les. Des del 1998 va ser corresponsal d'Europa per la Deutsche Welle.
El 1998 va començar a treballar per al canal públic ZDF com a corresponsal per al parlament a Bonn i després a Berlín. El seu enfocament era la política financera i econòmica. A l'abril de 2000 va prendre al seu càrrec la moderació del programa heute nacht. Des de llavors treballa com a periodista per a heute-journal. El 2003 va fer reportatges d'Europa Oriental, el 2005 de les eleccions del Bundestag, el 2005 de Moscou, el 2009 dels Jocs Olímpics de la Xina i el 2010 del Mundial de Futbol des de diversos països africans.

## Vegeu també

* Maybrit Illner

## Enllaços externs

* Marietta Slomka en ZDF.DE
# Aeroport d'Ouezzane

L'Aeroport d'Ouezzane (codi IATA: -, codi OACI: GMFA) és un aeroport públic del Marroc de vols no programats que serveix la vila d'Ouezzane. És operat per l'Oficina Nacional dels Aeroports (ONDA).

## Infraestructura

L'aeroport té una pista d'aterratge de direcció 18/36, de 1.207 metres de llarg amb superfície d'herba.

## Referències

* ↑ Google Maps - Ouezzane

## Enllaços externs

* OurAirports - Ouezzane
* Great Circle Mapper - Ouezzane
# Bilin

* Per a altres significats, vegeu «Bhileng».
El bilin (ብሊና, també transcrit blin) és una llengua cuixítica parlada per uns 70.000 individus a la ciutat eritrea de Keren i als seus voltants i que forma part, ensems amb llengües com el khamtanga, el qimant i el qwara, de l'agaw septentrional, branca del cuixític central oposada a l'agaw meridional, representat per l'awngi.

## Referències

* ↑ «Bilen» (en anglès). ethnologue.com. [Consulta: 24 juny 2023].
* ↑ Woldemikael, Tekle M. «Language, Education, and Public Policy in Eritrea» (en anglès). African Studies Review, 46, 1, 01-04-2003, pàg. 117–136. DOI: 10.2307/1514983. ISSN: 0002-0206.
* ↑ Bender, M. L. «The Languages of Ethiopia: A New Lexicostatistic Classification and Some Problems of Diffusion». Anthropological Linguistics, 13, 5, 1971, pàg. 165–288. ISSN: 0003-5483.

## Enllaços externs

* Entrada Bilen a l'Ethnologue
# Murat Ceylan

Murat Ceylan (Gaziantep, 2 de març de 1988) és un futbolista turc. Juga pel club esportiu Gaziantepspor a la Lliga turca de futbol (Süper Lig) durant la temporada 2016-2017. En la seva carrera futbolística també ha jugat per Mersin İdman Yurdu i la selecció turca U-17, U-19, i U-21.

## Referències

* ↑ http://www.ajansspor.com/futbol/tff1lig/h/20160719/murat_ceylanin_yeni_adresi_belli_oldu.html Arxivat 2016-08-23 a Wayback Machine.

## Enllaços externs

* Fitxa de Murat Ceylan a TFF (Federació de Futbol Turca)
# Mussol de Madagascar

El mussol de Madagascar (Asio madagascariensis) és una espècie d'ocell de la família dels estrígids (Strigidae). Habita els boscos de Madagascar entre el nivell del mar i els 1.600 metres sobre el nivell del mar. Es endèmic de l'illa de Madagascar. El seu estat de conservació es considera de risc mínim.
Es petit, fa entre 40 i 50 centímetres. És nocturn i s'alimenta de petits mamífers.

## Referències

* ↑ «Mussol de Madagascar». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 12.2. International Ornithologists' Union, 01-07-2022. [Consulta: 17 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 259. ISBN 978-84-16728-37-4.
* ↑ Duncan, James R «Owls of the World: Their Lives, Behavior and Survival» (en anglès). Richmond Hill, Ontario: Firefly Books, pàg. 287.
* ↑ «IUCN Red List maps». [Consulta: 23 novembre 2019].
* ↑ Roger Safford; Adrian Skerrett; Frank Hawkins Birds of Madagascar and the Indian Ocean Islands. Bloomsbury Publishing, 17 desembre 2015, p. 142–. ISBN 978-1-4729-2411-7.
* ↑ BirdLife International. «Madagascar Long-eared Owl. Asio madagascariensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 agost 2022].
# Municipi d'Auce

El municipi d'Auce (en letó: Auces novads) és un dels 110 municipis de la República de Letònia, que es troba localitzat al sud-oest del país bàltic, i que té com a capital la localitat d'Auce. El municipi va ser creat l'any 2009 després de la reorganització territorial.

## Ciutats i zones rurals

* Auce (ciutat amb zona rural)
* Benes pagsts (zona rural)
* Lielauces pagsts (zona rural)
* Ukru pagsts (zona rural)
* Vitinu pagsts (zona rural)

## Població i territori

La seva població està composta per un total de 8772 persones (2009). La superfície del municipi té uns 517,8 kilòmetres quadrats, i la densitat poblacional és de 16,94 habitants per kilòmetre quadrat.

## Referències

* 1 2 «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 4 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 4 gener 2015].
# Municipi d'Arjeplog

Arjeplog (en suec: Arjeplog kommun; en sami septentrional: Arjepluovvi gielda) és un municipi del Comtat de Norrbotten, al nord de Suècia. El seu centre administratiu està situat a Arjeplog.

## Localitats

Hi ha només una localitat (o àrea urbana) al Municipi d'Arjeplog.
| # | Localitat | Població |
| 1 | Arjeplog | 1.947 |
El centre administratiu és en negreta

## Agermanaments

El municipi manté una relació d'agermanament amb la següent localitat:
* Umba, Rússia

## Referències

* ↑ Statistics Sweden as of December 31, 2005

## Enllaços externs

* Municipi d'Arjeplog - Lloc web oficial (suec)
* Mapa d'Arjeplog
# Museu Bishop de la Ciència i la Natura

El Museu Bishop de la Ciència i la Natura (anteriorment conegut com a Museu del Sud de Florida) és un museu d'història natural i cultural situat a Bradenton (Estats Units) i especialitzat en la història de la costa de Florida al golf de Mèxic. Conserva objectes relacionats amb la història de Florida des de la prehistòria fins a l'actualitat. Presenta exposicions temporals a la Galeria Est i altres galeries més petites de la planta baixa i la primera planta. El museu també conté un planetari i l'Hàbitat Parker per a la Rehabilitació dels Manatís, on visqué fins a la seva mort el 2017 Snooty, el manatí captiu més longeu del món. L'Hàbitat Parker per a la Rehabilitació dels Manatís és membre fundador del Partenariat per al Rescat i la Rehabilitació de Manatís i n'ha rehabilitat 36 des del 1998. El planetari obrí les portes a mitjans de la dècada del 1960, però des d'aleshores ha estat remodelat de dalt a baix i l'octubre del 2013 fou equipat amb importants millores tècniques.

## Referències

* ↑ «Muere el manatí más longevo del mundo dos días después de cumplir 69 años» (en castellà). EFE, 24 juliol 2017. [Consulta: 7 maig 2021].
# Museu Betlem i Casetes de nines

El Museu Betlem i Casetes de nines, conegut com a museu d'Antonio Marco, se situa al municipi del Castell de Guadalest (Marina Baixa, País Valencià). És un museu de maquetes de cases i esglésies construïdes amb elements naturals. En la col·lecció destaca una ciutat-betlem gegant ambientada a principis d'aquest segle, la qual va ser construïda amb pedra, teula, rajola, fusta, ferro, plantes naturals i bonsais.

## Referències

* ↑ «El Castell de Guadalest, Alicante» (en castellà), 18-01-2015. [Consulta: 3 juny 2020].
* ↑ «Museos curiosos en la Comunidad Valenciana» (en castellà). ValenciaBonita, 24-11-2015. [Consulta: 3 juny 2020].
* ↑ «Museu Betlem i Casetes de nines - Comunitat Valenciana». [Consulta: 3 juny 2020].
# Ceratophrys cranwelli

Ceratophrys cranwelli, és una espècie de granota de la família Leptodactylidae, també anomenat granota del Chaco, és una granota terrestre endèmica de la regió del Chaco sec, de l'Argentina.

## Característiques

Com la majoria dels membres del gènere Ceratophrys, els adults solen mesurar entre 8 i 13 centímetres de llarg i pesar fins a 500 grams.
La granota de Cranwell és nocturna. Són animals carnívors, i s'alimenten principalment d'insectes, altres granotes, rosegadors i peixos. Posseeix una boca i una mandíbula molt grans que li permet alimentar-se de preses molt grans.

## Distribució i hàbitat

Es pot trobar en gran varietat d'hàbitats com boscos humits, sabanes, zones de pastures i boscos secs. També se la pot trobar en zones afectades per la presència humana com zones agrícoles i pastures, sempre i quan, hi hagi aigua.
Té una amplia distribució a través d'Amèrica del Sud, des de l'est de Bolívia i el nord d'Argentina, fins al sud del Brasil i el Paraguai.

## Reproducció

La seva època de reproducció transcorre entre la primavera i l'estiu. Les femelles ponen aproximadament uns 200 ous a l'aigua. Les larves són carnívores i es poden alimentar tant de peixos com d'altres granotes.

## Conservació

L'espècie es troba en estat de conservació poc preocupant. La seva població està en decreixement degut bàsicament a la persecució humana per la creença que es verinosa i també degut a la captura pel comerç de mascotes.

## Referències

* ↑ «Ceratophrys cranwelli Barrio 1980 - Encyclopedia of Life». [Consulta: 2 abril 2023].
* 1 2 «AmphibiaWeb - Ceratophrys cranwelli». [Consulta: 9 abril 2023].
* ↑ Lappin, A. Kristopher; Wilcox, Sean C.; Moriarty, David J.; Stoeppler, Stephanie A. R.; Evans, Susan E. «Bite force in the horned frog (Ceratophrys cranwelli) with implications for extinct giant frogs». Scientific Reports, 7, 1, 20-09-2017, pàg. 11963. DOI: 10.1038/s41598-017-11968-6. ISSN: 2045-2322. PMC: 5607344. PMID: 28931936.
* 1 2 Reichle, Steffen; Aquino, Lucy; Silvano, Débora. «UICN Red List» (en anglès). UICN Red List. [Consulta: 23 abril 2010].
* ↑ «Amphibian Species of the World 6.1, an Online Reference» (en anglès). American Museum of Natural History. [Consulta: 23 abril 2010].
* 1 2 «[https://www.coana.com.ar/ceratophrys-cranwelli Ceratophrys cranwelli Barrio, 1980 Escuerzo Chaqueño - Cranwell's Horned Frog]» (en castellà). COANA - Conservación de Anfibios de Argentina. [Consulta: 9 abril 2023].
* ↑ Vera Candioti, M. F. «Morphology and feeding in tadpoles of Ceratophrys cranwelli (Anura: Leptodactylidae): Ceratophrys cranwelli tadpoles morphology and diet» (en anglès). Acta Zoologica, 86, 1, 08-04-2005, pàg. 1–11. DOI: 10.1111/j.0001-7272.2005.00178.x.
* ↑ «Chacoan Horned Frog - Ceratophrys cranwelli». WAZA - World Association of Zoos and Aquariums, 02-07-2016. Arxivat de l'original el 2016-07-02. [Consulta: 9 abril 2023].
# Clot de Cascaric

El Clot de Cascaric és un clot i un barranc del terme municipal de Sant Feliu de Pallerols, a la Garrotxa.
S'origina al capdamunt -extrem nord- de la Serra dels Saiols, cap al seu vessant de llevant, a la Baga dels Saiols. Des d'aquest lloc davalla cap al sud-sud-est de forma paral·lela a la serra esmentada, que fa de límit de ponent del clot, i la Serra de les Lleixeres, que hi fa de límit est. Després d'un primer tram en una vall molt tancada -pròpiament un clot- i feréstega, arriba a l'extrem oest del Pla de Puigverd, i, a les envistes de les masies de Puigverd i la Coromina entra en una zona plana. Després de girar progressivament cap al sud-oest, en aquesta plana, deixa al nord-est les masies esmentades, troba les del Prat, Castamyer i Campassol i, a migdia d'aquesta darrera, s'aboca en el torrent de Sant Iscle, just al nord de la masia de Cal Prim.
# Chiplet

Un chiplet és un petit circuit integrat (IC) que conté un subconjunt de funcionalitats ben definit. Està dissenyat per combinar-se amb altres chiplets en un interposador d'un únic encapsulat. Es pot implementar un conjunt de chiplets en un conjunt "com si fos un LEGO" de barreja i combinació. Això proporciona diversos avantatges respecte a un sistema tradicional en xip (SoC):
* IP reutilitzable (propietat intel·lectual): el mateix chiplet es pot utilitzar en molts dispositius diferents.
* Integració heterogènia: els chiplets es poden fabricar amb diferents processos, materials i nodes, cadascun optimitzat per a la seva funció particular.
* Bon troquel conegut: els chiplets es poden provar abans del muntatge, millorant el rendiment del dispositiu final.
Diversos chiplets que treballen junts en un únic circuit integrat es poden anomenar mòdul multixip (MCM), IC híbrid o IC 2.5D.

## Referències

* ↑ Brookes. «What Is a Chiplet?» (en anglès). How-To Geek, 25-07-2021. [Consulta: 28 December 2021].
* ↑ «Chiplet» (en anglès). WikiChip. Arxivat de l'original el 1 de juliol 2022. [Consulta: 28 December 2021].
* ↑ Semi Engineering "Chiplets" Retrieved 5 December, 2022
* ↑ Don Scansen, EE Times "Chiplets: A Short History Retrieved 5 December, 2022
* ↑ Keeler. «Common Heterogeneous Integration and IP Reuse Strategies (CHIPS)». DARPA. [Consulta: 28 December 2021].
* ↑ Kenyon. «Heterogeneous Integration and the Evolution of IC Packaging». EE Times Europe, 06-04-2021. [Consulta: 28 December 2021].
* ↑ «Known-good-die meaning». YourDictionary. Arxivat de l'original el 28 de desembre 2021. [Consulta: 28 December 2021].